**SISTEMA DE GARANTÍA DE CALIDADE DOS CENTROS (GRAOS E MESTRADOS)**

PROCEDEMENTO

**Seguimento e Melloras das titulacións**

CÓDIGO DO-0102 ÍNDICE 05

|  |  |  |  |  |
| --- | --- | --- | --- | --- |
| ELABORACIÓN |  | VALIDACIÓN |  | APROBACIÓN |
| Área de Calidade |  | Comisión de Calidade |  | Xunta de centro |
| Data e sinatura02/10/2023 |  | Data e sinatura |  | Data e sinatura fffffff |

## Proceso

Xestión dos programas formativos

## Histórico de evolucións

|  |  |  |  |
| --- | --- | --- | --- |
| ÍNDICE | DATA | ELABORACIÓN | MOTIVO DAS PRINCIPAIS MODIFICACIÓNS |
| 00 | 15/05/2008 | Área de Calidade | Creación do procedemento (documentación marco). |
| 01-03 | 2008-2011 | Comisións de calidade dos centros | Intervalo de modificacións realizadas polos centros baseándose fundamentalmente nas recomendacións establecidas nos informes de avaliación dos sistemas de calidade, remitidos desde a ACSUG. |
| 04 | 24/04/2013 | Raquel Gandón e José Miguel Dorribo(Área de Apoio á Docencia e Calidade) | Evolución do procedemento inicial PE03 «Deseño da oferta formativa do centro». Creación do procedemento coa denominación; deseño, autorización e verificación dos títulos oficiais. Nova codificación, trama de redacción e estrutura. Novos contidos. |
| 05 | 02/10/2023 | Área de Calidade | Actualización do procedemento para responder ás especificacións da nova normativa (RD 822/2021, RD 640/2021 e a LOSU) |

## Índice

[I Obxecto 4](#_Toc9497076)

[II Alcance 4](#_Toc9497077)

[III Referencias 4](#_Toc9497078)

[IV Desenvolvemento 8](#_Toc9497079)

[V Anexos 11](#_Toc9497080)

# I OBXECTO

Recoller o sistema que permite asegurar a execución efectiva das ensinanzas conforme o recollido no plan de estudos da titulación correspondente e identificar as principais debilidades e as boas prácticas; todo, como punto de partida cara á mellora continua e como garantía para a acreditación dos títulos.

# II ALCANCE

O alcance deste procedemento esténdese ás titulacións oficiais de grao e mestrado adscritas ao centro, con independencia de se o centro está acreditado institucionalmente ou non. Exclúense os títulos interuniversitarios que se rexen polo establecido no convenio asinado. De non existir regulación específica no convenio rexeranse polo presente procedemento.

# III REFERENCIAS

## Normas

A lexislación e a normativa xeral que afecta ao SGC dos centros está descrita no *Manual de calidade*. A lexislación que non está no Manual é a seguinte:

**Lexislación**

* Lei Orgánica 2/2023, de 22 de marzo, do Sistema Universitario.
* Real Decreto 640/2021, de 27 de xullo, de creación, recoñecemento e autorización de universidades e centros universitarios, e acreditación institucional de centros universitarios.
* Real Decreto 1509/2008, do 12 de setembro, de rexistro de universidades, centros e títulos.
* Orde, do 20 de marzo de 2012, pola que se desenvolve o Decreto 222/2011, do 2 de decembro, e as súas instrucións de desenvolvemento.
* Resolución do 3 de marzo de 2022, da Secretaría Xeral de Universidades, pola que se ditan instrucións sobre o procedemento para a acreditación institucional de centros de universidades públicas e privadas, e se publica o Protocolo para a certificación de sistemas internos de garantía de calidade dos centros universitarios e o Protocolo para o procedemento de avaliación da renovación da acreditación institucional de centros universitarios, aprobados pola Conferencia Xeral de Política Universitaria.
* Lei 6/2013, do 13 de xuño, do Sistema Universitario de Galicia.

**Outros documentos de referencia:**

* ACSUG: Guía de Avaliación para o seguimento e a renovación da acreditación de títulos oficiais de grao e máster.
* REACU: Protocolo de avaliación para o seguimento e a renovación da acreditación de títulos universitarios oficiais de grao e máster universitario.

## Definicións

‒ Seguimento: Procedemento que consiste na análise do desenvolvemento do plan de estudos dun título universitario oficial co obxectivo de valorar o cumprimento cos criterios e formulacións académicas fundamentais recollidas na memoria do plan de estudos. Este procedemento desenvolvese polos centros docentes a través dos órganos establecidos na normativa de Universidade, e realizarase polo menos un informe de seguimento, preceptivo transcorridos tres anos da implantación efectiva ou da renovación da acreditación. Segundo o Real Decreto 822/2021 o procedemento distingue, se o centro está acreditado institucionalmente ou non está acreditado institucionalmente.

‒ Acreditación: proceso obrigatorio, legalmente establecido, que ten como finalidade renovar a acreditación dos títulos e consiste nun proceso de avaliación cíclica para supervisar a execución efectiva das ensinanzas e comprobar que os seus resultados son axeitados e contribúen á formación do estudantado.

‒ Acreditación Institucional: é un mecanismo para garantir a calidade académica global dun centro universitario. Instruméntase mediante o sistema interno de garantía da calidade, que debe asegura una formación cun nivel de competencia e a adecuación aos criterios estandarizados de calidade do servicio docente prestado e debe responder ás esixencias do estudantado e da sociedade. A acreditación institucional comportará a renovación da acreditación do conxunto de títulos universitarios oficiais que se impartan neste centro. Os requisitos que deberán cumprir os centros universitarios para a súa obtención son:

* A renovación da acreditación inicial de polo menos a metade dos títulos oficiais de grao, a metade dos títulos oficiais de máster e a metade dos títulos oficiais de doutoramento.
* Dispoñer da certificación da implantación do seu sistema interno de garantía de calidade.

‒ Memoria de verificación: memoria para solicitar a verificación de títulos oficiais nos termos establecidos no anexo II do Real decreto 822/2021, do 28 de setembro, polo que se establece a organización das ensinanzas universitarias e do procedemento de aseguramento da súa calidade.

‒ Memoria de titulación: documentación legalmente esixida para implantar plans de estudo conducentes á obtención de títulos oficiais que inclúe:

* Memoria xustificativa, fidedigna e detallada do cumprimento dos requisitos xerais e específicos, recollidos nos artigos 4 e 5 do decreto 222/2011.
* Memoria económica, que incluirá os datos relativos á infraestrutura material, os recursos de persoal docente e investigador e de persoal de administración e servizos, así como as diferentes fontes de financiamento, consonte o establecido no artigo 7 do Decreto 222/2011.

‒ Verificación: procedemento legalmente establecido para avaliar os plans de estudo antes da súa implantación nas universidades.

‒ Modificación de memoria: refírese á actualización levada a cabo no marco dunha titulación oficial xa verificada, aprobada e xestionada de acordo cos procedementos internos da universidade, e da normativa estatal e autonómica vixente, co fin da súa mellora continua e a súa actualización do plan de estudos ao entorno socio económico. Considéranse modificacións aqueles cambios que non afecten significativamente á estrutura, natureza e/ou obxectivos do título verificado. Segundo o Real Decreto 822/2021, os cambios poden clasificarse en Modificacións substanciais e non substanciais

## Abreviaturas e siglas

- ANECA : Axencia Nacional de Avaliación da Calidade e Acreditación.

- ACSUG: Axencia para a Calidade do Sistema Universitario de Galicia.

- BOE: Boletín Oficial do Estado.

- CAD: Comisión de Avaliación Docente.

- COAP: Comisión de Organización Académica do Profesorado.

- DOG: Diario Oficial de Galiza.

- EAD: Enquisa de avaliación docente do profesorado.

- EEES: espazo europeo de educación superior.

- ENQA: *European Association for Quality Assurance in Higher Education* (Rede Europea para a Garantía da Calidade na Educación Superior).

- PDI: Persoal Docente e Investigador.

- PTXAS: Persoal Técnico de Xestión de Administración e Servizos.

- QSP: Queixas, Suxestións e Parabéns.

- SGIC: Sistema de Garantía Interna de Calidade.

- UAP: Unidade de Análises e Programas.

# IV DESENVOLVEMENTO

## Finalidade do proceso

Garantir a execución efectiva das ensinanzas é conforme ao establecido no plan de estudos, asegurar a dispoñibilidade pública da información relevante, detectar posibles deficiencias e identificar boas prácticas no desenvolvemento do ensino e aportar suxestións ou recomendación que permitan a mellora continua, con independencia se o centro docente estea ou non acreditado institucionalmente.

## Responsable do proceso

* Coordinación da titulación.
* Coordinación de calidade do Centro.

## Indicadores

Para a medición dos resultados asociados a este procedemento terase en conta o panel de indicadores centralizado segundo o establecido no procedemento *“DE-02 Seguimento e Medición”*.

A descrición e o modo de cálculo destes indicadores están definidos no catálogo de indicadores, dispoñible no portal de transparencia da Universidade de Vigo.

## Diagrama de fluxo





# V ANEXOS

## Rexistros

|  |  |  |  |  |
| --- | --- | --- | --- | --- |
| Identificación do rexistro | Soporte orixinal | Lugar de arquivo | Responsable da custodia(órgano/posto) | Duración |
| Código | **Denominación** |
| R1 DO-0102 | Informe Final de Seguimento Externo | Electrónico | Aplicación do SGC | Coordinador/a de Calidade do Centro | 6 anos  |
| R2 DO-0102 | Plan de Mellora | Electrónico | Aplicación do SGC | Coordinador/a de Calidade do Centro | 6 anos  |
| R3 DO-0102 | Informe de Revisión Interna | Electrónico | Aplicación do SGC | Coordinador/a de Calidade do Centro | 6 anos  |